Publication: Magyar Közlöny
Issue: MK-2003-35 (Year: 2003, Number: 35)
Era: 1990-2004
Section: 127—128.; 70/2002. (XII. 17.) AB határozat, ABK 2002,
Paragraph Index: 514

127—128.; 70/2002. (XII. 17.) AB határozat, ABK 2002, december, 749., 751.]. Az R. esetében a Kormánynak nem volt felhatalmazása arra, hogy olyan szabályokat határozzon meg, amelyek mind a 3.Kpt., mind az Ngtv. rendelkezéseitõl eltérnek. Nem állapítható meg az sem, hogy a Kormány saját feladatkörében alkotta meg a támadott jogszabályokat, mert az elõzõekben elmondottak szerint mind a kárpótlási jellegû, mind a szociális juttatási, nyugellátási tárgykörben törvényi szabályozásra került sor a Kormány rendeletalkotási jogkörének részletes megjelölésével. Ezért a támadott rendelkezéseket — az Alkotmánybíróság gyakorlatának megfelelõen — alkotmányellenesnek kell tekinteni és ezen az alapon kell megsemmisíteni. A támadott jogszabályok felhatalmazás nélkül történt kibocsátása miatt fennálló alkotmányellenesség megállapítása következtében az indítványozók egyéb megsemmisítési okokra való hivatkozását nem kell vizsgálni.

Source: https://magyarkozlony.hu/hivatalos-lapok/1afb337b394275d33cc2a9274b7ab20f4e80447e/dokumentumok/52284a0abcd66bf4f089103a74fdeb1a1a105ed0/letoltes